134 



svoja motrenja i proučavanja površine planeta, dok sam ja isporedivao 

 ure zvjezdarnice i regulirao novo nabavljenu uru za meridijansku kolibu. 

 Zajedno smo izvodili radnje oko definitivnog namješten ja glavnog durbina 

 u kupoli. Bili smo na zvjezdarnici 221 put i posvetili radu 380 sati, i to 

 g. Mance 66 puta 128 sati, a ja 155 puta 252 sata. 



Da se uzmogne započeti rad na meridijanskom krugu, nabavljena 

 je u lipnju od bečkog urara A. Rapfa nova jednostavnija ura bez kom- 

 penzacije za cijenu od 250 K za meridijansku kolibu. Član našeg društva 

 g. I. Kavurić izradio je besplatno za tu uru široku dasku, te ju pričvrstio 

 na stijenu kolibe, pa mu za njegovu dobrotu u ime zvjezdarnice najljepše 

 zahvaljujem. Glavna ura zvjezdarnice sinhronizirat će tu sporednu uru. 

 Na novoj uri imadu se izvesti neke neznatne promjene, u koju će se 

 svrhu sam urar Rapf za koji dan u Zagreb svratiti. Tako će se u najkraće 

 vrijeme moći započeti i radom na meridijanskom krugu. 



Priručna knjižnica zvjezdarnice uvećala se je za najnužnije efeme- 

 ride te za časopis „Astronomische Nachrichten". 



I oko druge svoje zadaće: buditi interes za astronomiju i poučavati 

 popularno inteligenciju i školsku mladež u astronomiji, radila je naša 

 zvjezdarnica, koliko je mogla. Za praktična motrenja nebeskih tjelesa bila 

 je otvorena svakog ponedjeljka i četvrtka po dva sata na večer u slučaju 

 vedroga neba. Novine zagrebačke objavljivale su svagda najvećom su- 

 sretljivošću motrenja, pa im u ime zvjezdarnice najljepše zahvaljujem. 

 Na praktična motrenja nadovezivala su se svagda nužna razjašnjenja o 

 predmetima motrenja. Sva ta motrenja vodio sam sam, a gdjekada mi je 

 pomagao g. Mance, pa mu za njegov trud lijepo zahvaljujem. Kako uspjeh 

 i broj tih motrenja bitno zavisi o vremenu, bio je broj dana posvećenih 

 tim motrenjima samo 42, a broj sati 80. Odazvalo se tim motrenjima 305 

 osoba, a ulaznina od 90 K, što ju platiše nečlanovi među tim posjetnicima 

 zvjezdarnice, tekla je u društvenu blagajnu. 



Molim si. glavnu skupštinu, da izvoli ovaj moj izvještaj primiti 

 na znanje. 



Skupština prima to izvješće na znanje isto kao i slijedeći izvještaj 

 knjižnjičara g. prof. dr. Jovana Hadzi: 



Slavna glavna skupštino! 



Smještenje i uređenje naše bivše knjižnice u kr. sveuč. biblioteci 

 je posve provedeno, te nam je uprava predala točni popis predanih ča- 

 sopisa i knjiga, dok do sada knjige i posebni otisci (brošure), kojih imade 

 prilično, nisu uopće bili popisani. Dok je isprva bila naša namjera, da 

 samo taj popis na korist naših članova naučnih radnika štampamo proširili 

 smo tu osnovu onamo, da štampamo sva prirodoznanstvena djela, časopise 

 i rasprave, što ih posjeduje naša sveučilišna knjižnica. Napokon smo se 

 odlučili poći još dalje i složiti popis svih tih prirodoznanstvenih publi- 

 kacija, koje se nalaze po javnim knjižnicama, zavodima i kabinetima po 

 cijeloj našoj domovini, a uzeti će se u popis i popisi privatnih knjižnica 

 onih stručnjaka, koji su na to spremni, da u danom slučaju svome drugu 



